Paset 2: Ti Layus Inggana iti Pannakaisalakan Manipud Egipto
Walo laeng a katao ti nakalasat iti Layus, ngem idi agangay immaduda manen iti rinibo. Sa, 352 a tawen kalpasan ti Layus, naiyanak ni Abraham. Ti Dios inikkanna ni Abraham ti anak a lalaki nga agnagan Isaac. Sa, kadagiti dua nga annak ni Isaac, ni Jacob ti pinili ti Dios.
Ti 10 nga annak a lallaki ni Jacob ginurada ti ub-ubing a kabsatda a ni Jose ket inlakoda iti pannakaadipen idiay Egipto. Iti kamaudiananna, nagbalin ni Jose a nangato nga agturay idiay Egipto. Idi immay ti bisin, ti intero a pamilia ni Jacob, dagiti Israelitas, ti immakarda idiay Egipto. Napasamak daytoy 290 a tawen kalpasan ti pannakaiyanak ni Abraham.
Kalpasan ipapatay ni Jose, naadipen dagiti Israelitas idiay Egipto. Idi agangay, naiyanak ni Moises, ket isut’ inusar ti Dios a mangisalakan kadagiti Israelitas manipud Egipto. Nagian dagiti Israelitas idiay Egipto iti 215 a tawtawen. 857 a tawen ti historia ti saklawen ti Paset DOS.
ilo_Latn ilo_Latn ilo_Latn ilo_Latn